

**vALSTYBINĖ KAINŲ IR ENERGETIKOS KONTROLĖS KOMISIJA**

**NUTARIMAS**

**DĖL ŠILUMOS, KAI BUTUOSE IR (AR) KITOSE PATALPOSE ĮRENGTI KOMPAKTINIAI ŠILUMOS PUNKTAI, PASKIRSTYMO METODO NR. 2 PATVIRTINIMO**

2016 m. birželio 13 d. Nr. O3-181

Vilnius

Vadovaudamasi Lietuvos Respublikos šilumos ūkio įstatymo 12 straipsnio 2 dalimi ir atsižvelgdama į Valstybinės kainų ir energetikos kontrolės komisijos (toliau – Komisija) Šilumos ir vandens departamento Šilumos paskirstymo skyriaus 2016 m. birželio 2 d. pažymą Nr. O5-149 „Dėl Komisijos rekomenduojamų šilumos paskirstymo metodų pripažinimo netekusiais galios ir naujų šilumos paskirstymo metodų patvirtinimo“, Komisija n u t a r i a:

1. Patvirtinti Šilumos, kai butuose ir (ar) kitose patalpose įrengti kompaktiniai šilumos punktai, paskirstymo metodą Nr. 2 (pridedama).

2. Nustatyti, kad šis nutarimas įsigalioja po 12 mėnesių nuo jo paskelbimo Teisės aktų registre.

Komisijos pirmininkė Inga Žilienė

PATVIRTINTA

Valstybinės kainų ir energetikos kontrolės komisijos

2016 m. birželio 13 d. nutarimu Nr. O3-181

**ŠILUMOS, KAI BUTUOSE IR (AR) KITOSE PATALPOSE ĮRENGTI KOMPAKTINIAI ŠILUMOS PUNKTAI, PASKIRSTYMO METODAS NR. 2**

1. Šilumos, kai butuose ir (ar) kitose patalpose įrengti kompaktiniai šilumos punktai, paskirstymo metodas Nr. 2 gali būti taikomas, kai:

1.1. šiluma vartotojams tiekiama iš pastato individualaus šilumos punkto;

1.2. visas pastate suvartotas šilumos kiekis nustatomas pagal vieno įvadinio šilumos apskaitos prietaiso (**), rodmenis;

1.3. kiekviename pastato bute ir (ar) kitoje patalpoje įrengtas kompaktinis šilumos punktas, skirtas šildymui ir karštam vandeniui paruošti;

1.4. pastato butų ir (ar) kitų patalpų savininkai įstatymų nustatyta tvarka yra pasirinkę apsirūpinimo karštu vandeniu būdą be karšto vandens tiekėjo;

1.5. šilumos kiekis butams ir (ar) kitoms patalpoms šildyti bei karštam vandeniui paruošti nustatomas:

1.5.1. pagal buitinių šilumos skaitiklių rodmenis;

1.5.2. pagal maksimalius energijos sąnaudų normatyvus būstui šildyti, kurių taikymo sąlygos nurodytos Šilumos paskirstymo vartotojams metodų rengimo ir taikymo taisyklėse, patvirtintose Komisijos 2004 m. lapkričio 11 d. nutarimu Nr. O3-121 „Dėl Šilumos paskirstymo vartotojams metodų rengimo ir taikymo taisyklių patvirtinimo“, ir karšto vandens suvartojimo normas, įtvirtintas Statybos normose RSN 26-90 „Vandens vartojimo normos“, patvirtintose Lietuvos Respublikos statybos ir urbanistikos ministerijos ir Lietuvos Respublikos aplinkos apsaugos departamento 1991 m. birželio 24 d. įsakymu Nr. 79/76 (toliau – Vandens normos);

1.5.3. pagal vidutinius energijos sąnaudų normatyvus būstui šildyti, nustatytus vadovaujantis Atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodika, patvirtinta Komisijos 2003 m. gruodžio 22 d. nutarimu
Nr. O3-116 „Dėl atskirų energijos ir kuro rūšių sąnaudų normatyvų būstui šildyti ir šaltam vandeniui pašildyti“, kai nėra techninių galimybių butui ir (ar) kitai patalpai įrengti buitinį šilumos skaitiklį, buitinis šilumos skaitiklis neveikia dėl nuo šilumos vartotojo nepriklausančių priežasčių ir šilumos vartotojas apie tai pranešė pastato valdytojui ir (ar) apskaitos sistemą prižiūrintiems asmenims ir (ar) šilumos tiekėjui, buitinio šilumos skaitiklio rodmenys nedeklaruojami, ir karšto vandens suvartojimo normas įtvirtintas Vandens normose;

1.6. pastate yra butų ir (ar) kitų patalpų, atjungtų ir (ar) niekada nebuvusių prijungtais prie pastato bendrosios šildymo sistemos.

2. Kiekvienam atsiskaitymo laikotarpiui sudaromas šilumos balansas – visas pastate suvartotas šilumos kiekis (**) susideda iš šilumos kiekių sumos:

, *kWh*; (1)

*čia:*

* – pastate suvartotas šilumos kiekis, nustatytas pagal įvadinio šilumos apskaitos prietaiso rodmenis, kWh;*

* – butuose ir (ar) kitose patalpose suvartotų šilumos kiekių šildymui bei karštam vandeniui paruošti suma, kWh;*

* – šilumos kiekis pastato bendrosioms reikmėms, kWh.*

3. Šilumos kiekis pastato bendrosioms reikmėms () nustatomas:

, *kWh*.(2)

4. Butui ar kitai patalpai priskiriamas šilumos kiekis () susideda iš šilumos kiekių sumos:

, *kWh*;(3)

*čia:*

* – butui ar kitai patalpai šildyti bei karštam vandeniui paruošti priskiriamas šilumos kiekis, kWh;*

* – butui ar kitai patalpai priskiriamas šilumos kiekis bendrosioms reikmėms, kWh.*

5. Butui ar kitai patalpai šildyti bei karštam vandeniui paruošti priskiriamas šilumos kiekis nustatomas:

5.1. pagal buitinio šilumos skaitiklio rodmenis:

, *kWh*; (4)

5.2. pagal maksimalius energijos sąnaudų normatyvus būstui šildyti ir karšto vandens suvartojimo normas:

 (5)

*čia:*

* – maksimalus energijos sąnaudų normatyvas būstui šildyti, kWh/m2, nustatomas vadovaujantis Atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodika, patvirtinta Komisijos 2003 m. gruodžio 22 d. nutarimu Nr. O3-116;*

* – buto ar kitos patalpos naudingasis plotas, m2;*

* – karšto vandens suvartojimo norma, m3, nustatyta vadovaujantis Statybos normomis RSN 26-90 „Vandens vartojimo normos“, patvirtintomis Lietuvos Respublikos statybos ir urbanistikos ministerijos ir Lietuvos Respublikos aplinkos apsaugos departamento 1991 m. birželio 24 d. įsakymu
Nr. 79/76, m2;*

* – šilumos sąnaudos geriamojo vandens vienam kubiniam metrui pašildyti, kWh/m3, nustatomos vadovaujantis Nupirktos šilumos ar kitos energijos kiekio nustatymo pagal normas, kai prieš karšto vandens ruošimo įrenginius šilumos apskaitos prietaiso nėra arba jis sugedęs, metodika, patvirtinta Komisijos 2010 m liepos 27 d. nutarimu Nr. O3-133;*

5.3. pagal vidutinius energijos sąnaudų normatyvus būstui šildyti ir karšto vandens suvartojimo normas:

 (6)

*čia:*

* – vidutinis energijos sąnaudų normatyvas būstui šildyti, kWh/m2 per mėn., nustatomas vadovaujantis Atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodika, patvirtinta Komisijos 2003 m. gruodžio 22 d. nutarimu Nr. O3-116.*

6. Butui ar kitai patalpai priskiriamas šilumos kiekis bendrosioms reikmėms nustatomas:

(7)

*čia:*

* – butui ar kitai patalpai tenkančios šilumos kiekio bendrosioms reikmėms dalies priskyrimo koeficientas, nustatomas:*

6.1. kai pastato butų ir (ar) kitų patalpų aukštis vienodas:

*;* (8)

*čia:*

* – buto ar kitos patalpos naudingasis plotas, m2;*

* – butų ir (ar) kitų patalpų naudingųjų plotų suma, m2;*

6.2. kai pastato butų ir (ar) kitų patalpų aukštis nevienodas:

*;*(9)

*čia:*

* – buto ar kitos patalpos tūris, apskaičiuotas vertinant naudingąjį plotą, m3;*

* – butų ir (ar) kitų patalpų tūrių, apskaičiuotų vertinant naudinguosius plotus, suma, m3.*

*\_\_\_\_\_\_\_\_\_\_\_\_\_\_\_\_\_\_\_*